tomron87/hebrew-wikipedia-sentences-corpus huggingface dataset:
העופרים נגמלים לאחר שישה חודשים, ומגיעים לבגרות לאחר 15 חודשים.
בשלוש שנים הראשונות, רק לאחד מתוך ארבעה עופרים יש סיכוי לשרוד בשל מחלות וטריפה על ידי טורפים רבים.
אויביו של קודו זוטר בוגר בטבע הם אריות, נמרים אפריקאים, צבועים מנומרים, וזאבים טלואים, בעוד שטורפים קטנים יותר כדוגמת סרוואלים ותנים עלולים לצוד עופרים.
הקודו הזוטר הוא בעל חיים לילי הפעיל משעות הערב עד שעות הזריחה.
לאחר זריחת השמש הקודו מחפש מסתור, ונח בהסוואה עד שעת הדימדומים.
תזונתם כוללת עלים, זרדים, נצרים, פירות, עשבים ועשבי תיבול שונים.
מים הם שותים רק לעיתים נדירות.
בחיפוש אחר מזון הזכרים חולפים על שטח של 2.2 קילומטר, והנקבות על 1.8 קילומטר.
הקודו הזוטר הוא חיה ביישנית וזהירה, ובשעת סכנה יתן קריאת אזעקה וירים את זנבו הלבן לאות אזהרה.
הקודואים מסוגלים לקפוץ לגובה של שני מטר (אם כי קפיצות אלה אינן שכיחות) ומהירות ריצתם היא כ-70 קמ"ש.
האוכלוסייה העולמית נאמדת בכ- 118.000 פרטים, 33% מהם באזורים מוגנים.
מגמת האוכלוסייה של הקודו נחשבת בירידה בחלקים רבים של תפוצתו, כתוצאה מציד, רעיית יתר של בקר, והתפרצויות של הווירוס "rinderpest".
בחלק מהאזורים, דווקא כריתת יערות הגדילה את כמות בתי הגידול המתאימים, כך שהמצב משתנה מאזור לאזור.
הביישנות וההעדפה של הקודו לכיסוי עבה, מאפשרת לו לעמוד בלחץ הציד הרב שלו, כך שבאזורים בעלי צמחייה עבותה הוא מצוי באופן נרחב אף על פי שיש בהם ציד רב על ידי המקומיים.
מצד השני, הרגישות שלו לווירוס "rinderpest" הביאה לירידה משמעותית במספרים אף באזורים מוגנים (כגון החלקים המזרחיים של קנייה במהלך 1990).
ככל הנראה הקודואים יתאוששו מווירוס זה בשל ניסיונות למיגור הווירוס מבקר הבית המפיצו.
עם זאת הירידה העולמית מוערכת בלפחות 20% על פני תקופה של 21–24 שנים, ולכן מתקרב לסף דרגת ה"פגיע" (VU).
הקודו כנראה יישאר נפוץ באזורים הצחיחים למחצה בצפון מזרח אפריקה, כל עוד צפיפות האדם וחיות המשק תישאר נמוכה יחסית בחלקים נרחבים של תפוצתו כגון צפון קנייה ודרום אתיופיה.
קודיאק הוא היישוב המרכזי באי קודיאק אשר נמצא באזור החוף הדרומי של אלסקה.
לפי מפקד האוכלוסין האמריקאי של 2020, מונה אוכלוסיית העיר כ-5,581 תושבים.
האזור בו נמצא היישוב היה מיושב במקור על ידי אוכלוסיית ילידית במשך קרוב ל-7,000 שנים.
בשנת 1763, החוקר הרוסי סטפן גלוטוב גילה את האי והחליט לקרוא לו קאד'יאק (Кадьяк).
פירוש השם "קאד'יאק" בשפת האוכלוסייה הילידית הוא "אי".
15 שנים לאחר מכן, במהלך 1778, מגלה הארצות הבריטי ג'יימס קוק עבר באזור זה.
בשנת 1791 צייד הפרוות הרוסי אלכסנדר ברנוב העביר את מרכז סחר הפרוות מ"מפרץ שלושת הקדושים" (Бухта Трёх Святителей), אשר הוקם ב-1784, לנמל סיינט פול (гавани Свято-Павловской, Svyato-Pavlovskoy Gavani) אשר היה למרכז היישוב המודרני של קודיאק.
ברנוב היה סבור באותה העת כי מפרץ שלושת הקדושים לא היה מיקום טוב עבור מרכז סחר פרוות משום שלתושביו היה קשה להתגונן.
היישוב במיקום החדש נקרא בתחילה פאבלובסקאייה (Павловская).
ציד לוטרות הים על ידי תושבי האימפריה הרוסית לשם מכירת פרוותיהם כמעט והוביל להכחדה של לוטרת הים במהלך המאה ה-19 והוביל למלחמות בין תושבי האימפריה הרוסית לבין האוכלוסייה הילידית.
במהלך סוף המאה ה-19 התיישבו באי אנשי דת מיסיונרים מהכנסייה האורתודוקסית המזרחית ובהמשך הפך היישוב לבירת אמריקה הרוסית (הקולוניה הרוסית היחידה ביבשת אמריקה).
עקב עסקת רכישת אלסקה ב-1867, אשר במסגרתה רכשה ארצות הברית קרקעות מהאימפריה הרוסית, הפך היישוב למרכז דיג בולט.
היישוב התאגד במהלך 1941. במהלך מלחמת העולם השנייה חששה ארצות הברית ממתקפה יפנית באזור אלסקה ובשל כך גדלה נוכחות הצבא האמריקני באזור היישוב, נסללו כבישים נוספים, והוקם נמל התעופה פורט לאברקרומבי.
במרץ 1964 צונאמי פקד את העיר במהלך רעידת האדמה וגלים בגובה 9 מטרים גרמו למותם של 15 בני אדם ולנזקים בעלות של 11 מיליון דולרים.
על פי מפקד האוכלוסין של ארצות הברית, נכון לשנת 2000 היו בעיר 6,334 תושבים, 1,996 משקי בית ו-1,361 משפחות.
ההכנסה החציונית למשק בית בעיר הייתה $55,142 וההכנסה החציונית למשפחה הייתה $60,484. ההכנסה החציונית לגברים הייתה $37,074 לעומת $30,049 לנשים.
קודיאק משתרעת על שטח של כ-12.10 קילומטרים רבועים, מתוכם 9.5 קמ"ר שטחים יבשתיים ו-4.5 קמ"ר שטחי מים.
העיר נמצאת 15 מטרים מעל פני הים.
קודי היא תוכנת מדיה סנטר חוצת פלטפורמות, חינמית בקוד פתוח אשר מפותחת על ידי קרן Kodi שהוא ארגון ללא מטרות רווח המאגד בתוכו מספר מפתחי תוכנה עצמאיים הפועלים בהתנדבות, התוכנה פועלת תוך התאמה למסכי טלוויזיה ושימוש בשלטים.
כמו גם סימנים מסחריים וסמלי לוגו הקשורים ישירות, והפכה לתוכנה חוצה-פלטפורמות.
קודי תומך בפורמטים רבים של קובצי קול, וידאו ותמונה נפוצים, רשימות השמעה, הדמיות שמע, מצגות, דיווח על תחזית מזג האוויר ותוספי צד שלישי.
הוא מותאם לרשת (שיתופי אינטרנט ורשת ביתית).
הייעוד המקורי של התוכנה הוא צפייה והאזנה לקובצי מדיה דיגיטלית הנמצאים באופן מקומי בכונני המכשיר או ברשת הביתית שעליהם מותקנת התוכנה.
מכיוון שלתוכנה יש מקודדים מובנים, אין צורך בהתקנה של חבילות קידוד נוספות על מנת להשתמש בה כנגן מדיה.
בהמשך, קודי התפתחה והתווספו מספר רב של תוספים המאפשרים למשתמשים בהם לצפות בסרטים, תוכניות טלוויזיה, תוכניות רדיו, ופודקאסטים ממקורות מקוונים שונים.
כיום עיקר השימוש בקודי הוא סטרימינג - צפייה בסרטים/סדרות ממקורות מקוונים, כולל אך לא רק מקורות מבוססי טורנט, צפייה בערוצי טלוויזיה חיה, והאזנה לתחנות רדיו מכל העולם.
לתוכנה היו בעבר, וישנם כיום, מספר רב של תוספים המאפשרים צפייה בתכני וידאו פירטיים.
תוסף התוכן הפיראטי הפופולרי ביותר שהביא לפריצתה של קודי לתודעת הציבור היה ג'נסיס.
תוסף זה כבר אינו פעיל עוד כיום (נובמבר 2017), אך קיימים לו מספר רב של תחליפים וממשיכי דרך אשר מאפשרים צפייה בתכני וידאו פיראטיים.
התוכנה פותחה במקור עבור הדור הראשון של קונסולת המשחקים Xbox בלבד (מכאן מקור השם XBMC - Xbox Media Center).
לאורך השנים, מפתחי התוכנה פיתחו גרסאות הפועלות גם במערכות ההפעלה: חלונות, OS X, אנדרואיד, iOS ,tvOS, לינוקס, ו-FreeBSD.
כאשר מורידים את התוכנה מהאתר הרשמי, התקנת קודי כוללת בתוכה מאגר הרחבות אחד (המאגר הרשמי של התוכנה) ומספר תוספים בסיסיים.
תוספים המאפשרים צפייה בתוכן פיראטי ובכך מפרים זכויות יוצרים הם יישומי צד שלישי שאינם מותקנים עם התוכנה בגרסתה הרשמית.
חשוב לקחת בחשבון שיש תוספים המכילים קוד זדוני.
בקודי קיים מספר רב של תוספים בסיסיים כגון: מאגר ההרחבות הרשמי של קודי, תוסף לצפייה ביוטיוב, מגוון תוספי תרגום המאפשרים הורדת כתוביות ממגוון אתרים מוכרים בעולם ביניהם.
בעבר פעלו תוספים שהורידו כתוביות מאתרים נוספים אשר נסגרו כחלק מהמאבק של זיר"ה בסצנה הפיראטית חלק מהם העבירו את פעילותם לרשת הטלגרם.
קיימים תוספים בסיסיים נוספים כגון תוספי מזג אוויר המציגים תכנים מאתרי תחזית ועוד רבים.
Repository - (ריפו בשפה המקובלת) הוא תוסף לקודי המשמש כמאגר המכיל בתוכו גישה להתקנת הרחבות רבות אחרות.
Repository נועד להקל על המשתמש בכך שהוא חוסך ממנו הורדה של כל הרחבה והרחבה בפני עצמה (כקובץ ZIP בודד והתקנתו דרך ממשק ההתקנה, המובנה בתוכנה, מקובץ ZIP) ובמקום זאת מאפשר הורדה והתקנה של מאגר אחד המכיל הפניה להתקנה של הרחבות רבות אחרות, ישירות דרך ממשק התפריטים של קודי.
קודי תומך בלוקליזציה מלאה למגוון שפות כברירת מחדל, כאשר קובצי השפות של תוכנה זו מתורגמים למעל 75 שפות עד כה.
המבנה של קודי הוא כזה שאם השפה אינה זמינה או לא מעודכנת, היא יכולה להיעשות על ידי עריכה פשוטה של מחרוזות בקובץ XML, אשר לאחר מכן יכולה לעבור לניהול הפרויקט על ידי הצוות ושימוש בכלי למעקב אחר באגים למען שימוש התוכנה המתורגמת על ידי משתמשים אחרים.
לאחר גרסה 11.0 XBMC עברה להשתמש לתרגום באופן פשוט יותר באמצעות שימוש בweblate, פלטפורמה מבוססת אינטרנט שמשתמשת במיקור המונים מקוון לתרגום ערכים.
OpenElec הייתה הראשונה מבין השתיים ופותחה על מנת להוות פתרון להתקנת KODI על מערכות דלות ביצועים אשר אינן יכולות או מתקשות להריץ את מערכת ההפעלה אנדרואיד/ווינדוס וכמו כן לאפשר חוויית משתמש נוחה יותר למשתמשים שרוצים להשתמש במכשיר הצפייה רק ל-KODI (חוויית משתמש של ממיר טלוויזיה).
בשנת 2016 קבוצת מפתחים שכללה את רוב המפתחים הפעילים דאז, התפצלה מ-OE לאור "חילוקי דעות יצירתיים", והחלה לפתח את LE.
ביוני 2017 הופסק הפיתוח של OE וכיום רק LE ממשיכה להיות מפותחת ולקבל עדכונים.
OE דאז ו-LE כיום מפותחות עבור מספר פלטפורמות חומרה, כאשר הפופולריות שבהן הן ראספברי פאי ומכשירי x86, כמו כן מספר מפתחי תוכנה עצמאיים מפתחים גרסאות נוספות על בסיס הגרסאות הקיימות, בעיקר למכשירים סיניים עם מספר גרסאות של מעבדי Amlogic.
בשנת 2017 התחולל מאבק של ארגון זיר"ה כנגד מספר קבוצות תמיכה ופיתוח של קודי בישראל אשר נאלצו להפסיק את פעילותם ולסגור את קבוצות הפייסבוק ואתרי האינטרנט שלהם.
סגירת האתרים בוצעה במסגרת הסכם פשרה בין זיר"ה ובין מפעילי האתרים, שקיבל תוקף משפטי.
לדעת רבים תביעות אלה היוו את קו פרשת המים של המלחמה בפיראטיות בישראל, שלאחריהן מפתחים רבים ממשיכים לעסוק בפיתוח קוד עבור קודי, אך עתה בעילום שם (Burekas, TheWiz, Wizdom Subs ועוד)
לאחר המקרה, צוטטו בעילום שם במספר כלי תקשורת מספר דמויות מפתח בסצנה הפיראטית בישראל שאמרו כי "מדובר בלא יותר מאשר מכה קלה בכנף" כך לדבריהם, מכיוון שהאתרים שנסגרו היוו רק מאגר נוסף מני רבים לאחסון תוספי צפייה בתכנים פיראטיים.
ולראיה, ימים ספורים לאחר התביעה וסגירת האתרים והקבוצות קמו מגוון קבוצות פייסבוק חדשות לתמיכה בתפעול התוכנה והתוספים, ובשנים האחרונות ניכרת תנועה רבה בנושא ברשת הטלגרם.
ניתן כיום למצוא מקורות רבים נוספים ברשת האינטרנט להורדת תוספי קודי לצפייה פיראטית, התוספים עצמם מפותחים בעילום שם ומאוחסנים על גבי שרתים בחו"ל.
נכון להיום מתקשה זיר"ה לאתר ולעצור את פעילות אתרי השירותים הנלווים לקודי (בין אם תוספים לצפייה בתכני וידאו, תוספים להורדת תרגום, תוספים לשינויים במראה ובממשק וכו') וזאת משום שהמפעילים יכולים בקלות לעבור לשירותי אחסון אחרים, כתובות אחרות ולהמשיך לחמוק מזיר"ה.
התוספים והמפתחים נהנים מתמיכה נרחבת של הציבור הישראלי, תמיכה זו התבטאה בין היתר בפרויקט מימון המונים שהרימו מפעילי האתרים שנתבעו בידי זיר"ה; הם קיבלו מקהל הגולשים תרומה של 52,000 שקל, יותר מסכום הקנס שהוטל עליהם.
קודי טיילור הול , הידוע יותר בשם הבמה שלו, קודי הול הוא מתאבק אמריקאי, המופיע בארגון ההיאבקות היפני Pro Wrestling Noah.
קודי החל להתאמן בין השנים 2010–2012 כמתאבק מקצועי במטרה להמשיך את צעדיו של אביו, סקוט הול, והוא אחד הגורמים שעזרו לו להתחיל להתאבק.
הקרב הראשון של קודי נערך ב-14 ביולי 2012, כאשר הוא מנצח את ג'וש הס.
במשך השנים הול התאבק בכמה ארגונים עצמאיים, לרוב בקרבות זוגות עם קווין נאש או שון וולטמן, שניהם חברים טובים של אביו.
שנתיים לאחר מכן קודי זכה באליפות במשקל כבד של הארגון המקומי בג'ורג'יה בשם SFCW.
בתחילת שנת 2015 קודי החל להתאבק בארגון היפני המוכר NJPW.
קודי ערך את הופעת הבכורה שלו כ"טירון" בקבוצה Bullet Club.
את הקרב הראשון שלו בזירה ערך חודש לאחר מכן בקרב המרכזי 5 על 5 עם חברי קבוצתו, קרב שאותו קבוצתו נחלה הפסד.
את הקרבות הראשונים שלו בזירה הוא הפסיד כחלק מקרבות רבי משתתפים (עם חברי קבוצת ה-Bullet Club) כאשר בכל המקרים הוא זה שמוצמד.
את הניצחון הראשון שלו השיג ב-24 באפריל בקרב זוגות, שהוא שוב בעצם לא הגורם המצמיד.
במשך השנה הול שימש בעיקר כמאבטח של הצמד "יאנג באקס".
את ניצחון הבכורה שלו בקרב יחידים השיג ב-2 באפריל 2016 כאשר הוא מכניע את היראי קוואטו.
קודי נפצע יותר מאוחר אותו החודש ונשאר מחוץ לפעילות עד ינואר 2017, כשהפרופיל שלו נמחק מהאתר הרשמי של הארגון.
ב-13 במרץ הארגון היפני Noah הודיע שהול יחל לעבוד עבורם ב-11 באפריל.
בחודש זה הול חבר לרנדי ריין בטורניר גלובל טאג ליג, כשהם מסיימים במאזן של ארבעה ניצחונות ושלושה הפסדים וכושלים לעלות לשלבים הבאים.
הול וריין קיבלו הזדמנות להילחם על אליפות הזוגות ב-4 ביוני, אך נוצחו על ידי טניגוצ'י ומרפוג'י.
ב-1 באוקטובר איתגר את איליי דרייק לקרב על האליפות הגלובלית של GFW, אך לא הצליח לנצח אותו ולזכות בתואר.
הודות לחברות הטובה בין אביו, קווין נאש ושון וולטמן, קודי מחשיב את האחרונים לדודים.
קודי שירת בחיל האוויר של ארצות הברית ואף המשיך את שירות כשירות חובה עד שהחליט ללכת בדרך סקוט אביו, ולהיות מתאבק כמוהו.
PWI דירג אותו במקום ה-317 מתוך 500 המתאבקים הטובים ביותר לשנת 2018
קודי אלן כריסטיאן הוא שחקן אמריקאי.
ידוע בעיקר בשל דמותו של מייק מונטגומרי בסדרת הנוער "שקרניות קטנות" (2010–2015), בתור ת'יאו רייקן בסדרה העל-טבעית "זאב צעיר" (2015–2017) ובשל הופעתו בתור אשר אדמס בדרמת הספורט "All American" (2018–הווה).
כריסטיאן נולד בפורטלנד, מיין לאם אינדיאנית, שם הוא גדל בשמורה מקומית.
אמו של כריסטיאן החלימה מסרטן השד, והוא יצא בקמפיין לגיוס כסף למחקר סרטן השד.
בין השנים 2010–2015 כריסטיאן גילם את מייק מונטגומרי, אחיה הצעיר של אריה מונטגומרי, בגילומה של לוסי הייל בסדרת הנוער הפופולרית של רשת Freeform "שקרניות קטנות" בעונות 1–2, 4–5 וכוכב אורח בעונה השישית.
הוא זכה לתהילה נוספת כאשר השתתף בתפקידי אורח בסדרות הטלוויזיה "האנטומיה של גריי" ו"דם אמיתי".
בשנת 2013 שיחק בסרט "משחקי למות מרעב", פרודיה לסרט "משחקי הרעב".
בשנת 2015 הצטרף לקאסט העונה החמישית של סדרת הדרמת העל-טבעית לנוער "זאב צעיר" ברשת MTV, בגילומו של תיאו רייקן.
ב-2016 שב לגלם את דמות זו גם בעונה השישית של הסדרה.
משנת 2018, כריסטיאן משחק בדרמת הספורט של The CW, "All American" בגילומו של אשר אדמס.
בספטמבר 2024, פורסם כי כריסטיאן לא ישוב לעונה השביעית של הסדרה כשחקן קבוע.
ב-2019 הוציא מספר שירי ראפ בערוץ היוטיוב שלו, כולל "Hills", "Drippin", "Almost", "Blessed" ו-"Vacation".
+שנהסרטתפקידהערות2009המחליפיםילד2011להרוג את האירי דני גרין הצעיר2013משחקי למות מרעב פיטר מאלרקסי2015Killing Animalsרוברטו2016Submergedדילן2018אומה רצחניתג'וני2021Notorious Nickניק ניווול 2023Jump Outריזאל
+שנהסדרהתפקידהערות2007State of Mindאדםפרק: "Between Here and There"בחזרה אליכםזנדר טאקרפרק: "Gracie's Bully"2008דם אמיתיילד שצורחפרק: "Sparks Fly Out"2010האנטומיה של גרייבראד ווקרפרק: "State of Love and Trust"2010–2015שקרניות קטנותמייק מונטגומרי29 פרקים2012מעבדה לכוחות עלקווןפרק: "Crush, Chop, and Burn, Part I"בגוף ההוכחהגרג לוקספרק: "Home Invasion"2013אוסטין ואליאליוטפרק: "Campers & Complications"סופר נינג'הפלינט פורסטר3 פרקים2014תראו את אבא...
אווןפרק: "See Dad Roast the Toast"2015–2017זאב צעירת'יאו רייקןתפקיד חוזר (עונות 6-5): 30 פרקים2018–2024All Americanאשר אדמסתפקיד ראשי (5 עונות); 80 פרקים
קודי ריד קאש , הוא שחקן אמריקאי.
הוא ידוע בשל גילום תפקידו של זאק יאנג בסדרת הטלוויזיה "עקרות בית נואשות".
קאש נולד בסנטה מוניקה שבקליפורניה.
הוא גדל בחווה באוג'אי שבקליפורניה עד גיל 13, אז עבר לקמרילו שבקליפורניה.
שני הוריו של קאש היו פעילים בתחומי אומנות שונים.
אביו היה שחקן ותסריטאי עבור הצגות בכורה מקומיות, ואימו במאית וצלמת.
הצלחתו של קודי בתחום המשחק, כמו גם הצלחתו של אחיו הגדול מקס קאש בתחום זה, הובילה את המשפחה כולה לעזוב את אוג'אי ולהעתיק את מקום מגוריה לקמרילו שנמצאת במיקום טוב יותר.
לאחר הופעות אורח רבות בטלוויזיה הגיעה הפריצה הגדולה שלו כשלוהק לתפקיד קבוע בקומדיית המצבים Normal, Ohio, שבוטלה לאחר מספר פרקים.
קאש גילם את תפקידו של תלמיד תיכון טקסני בסדרת הטלוויזיה הקומית-דרמטית של הנוער האוסטרלי "Out There".
הוא גילם את דמותו של זאק יאנג, בנה של מארי אליס יאנג, בסדרת הטלוויזיה הקומית-דרמטית של ABC, עקרות בית נואשות.
לאחר היעדרות קצרה מהסדרה הוא חזר להופיע בעונות השלישית והשביעית כמעריצה הסודי של גבריאל סוליס.
הוא גם המספר בכמה ספרים מוקלטים.
ב-2010 השתתף בסרט האימה מכתב שרשרת.
שנה פרס קטגוריה תוצאה 2005 פרס גילדת שחקני המסך אנסמבל השחקנים הטוב ביותר בסדרה קומית 2005 פרס האמן הצעיר (Young Artist Award) שחקן המשנה הצעיר הטוב ביותר 2006 פרס דרבי הזהב (Gold Derby Award) פרס דרבי הזהב לטלוויזיה
קודי קא-פאו היא סדרת הנפשה ממוחשבת אמריקאית לילדים.
קודי וחבריו בסין לומדים מסבם מאסטר לי אמנויות לחימה של הדרקון הכחול ונלחמים יחד נגד מוגו והקופים שלו.
פרקיםשידור ראשון (ישראל)שידור אחרון (ישראל)11321 במרץ 2018יפורסם בהמשך
קודי - ילד אמריקאי בן 8 אשר הגיע לסין ללמוד מסבו מאסטר לי כמה אמנויות לחימה ושיעורים בכוח הדרקון הכחול.
מיי - בת דודתו של קודי אשר עושה חברה בכוח קא-פאו, משתמשת בכוח הדרקון הכחול כדי להוציא משקפת סופר ריגול ופצצת סירחון.
גוג'י - טיגריס לבן מדבר אשר אוהב להכות בגונג אבל גם מגושם מצחיק ופחדן, חבר של קודי ומיי בכוח קא-פאו.
מאסטר לי - סבו של קודי אשר מלמד אותו שיעורים רבים בתחילת ובסוף כל פרק.
גברת פונג - אישה זקנה ואחת מתושבי סין.
דודה אמא ודוד אבא - הדודים של קודי והוריה של מיי.
בו - פנדה אדומה אשר מופיע לדקה במקצוע דמיוני.
מוגו - מלך הקופים, הנבל הראשי בסדרה.
באוזי - קוף ערמומי ועוזרו של מוגו, חכם יותר מחברו מינג.
מינג - קוף ערמומי ועוזרו של מוגו, טיפש מאוד למרות שבאוזי מתרגז עליו.
טוטו - חזירת בר אשר עושה מבחנים לחברי כוח קא-פאו.
קודי פרן הוא שחקן קולנוע, טלוויזיה ותיאטרון אוסטרלי.
פרן נולד בעיירה קרוס הדרומית (אנ') באוסטרליה המערבית.
הוא התחנך בפנימייה מרדין קולג' (אנ') הממוקם בעיירה מרדין (אנ'), כ-260 ק"מ מזרחית לפרת', בירת אוסטרליה המערבית.
בשנת 2009 הוא סיים לימודי תואר ראשון עם הצטיינות במסחר מאוניברסיטת קרטין.
בשנת 2012 פרן שיחק את התפקיד הראשי של אלברט בהפקה של התיאטרון המלכותי הלאומי למחזה "סוס מלחמה" שזכתה לשבחי הביקורות.
בשנת 2017 ביצע את הופעת הבכורה שלו בקולנוע בסרט "The Tribes of Palos Verdes" לצדה של ג'ניפר גארנר, שגילמה את אימו.
בשנת 2018, הוא פרץ לתודעה בשל גילום דמותו של דייוויד מדסון בסדרה "הרצח של ורסצ'ה: סיפור פשע אמריקאי" של רשת FX.
מאוחר יותר באותה השנה שיחק בעונה השמינית של סדרת האימה האנתולוגית "אימה אמריקאית: אפוקליפסה".
הוא הופיע גם בעונתה השישית והאחרונה של סדרת הדרמה "בית הקלפים" של נטפליקס בתור דאנקן שפרד.
שיחק גם בסרט המלחמה הקנדי "הימים החשוכים הגדולים" לצדה של שרה גאדון.
בשנת 2019 המשיך לשחק בעונתה התשיעית של הסדרה "אימה אמריקאית: 1984".
בשנת 2021, לוהק לאחת הדמויות הראשיות בסדרת הדרמה האוסטרלית "Eden"; בתור אנדי דולן ושיחק בעונה העשירית של הסדרה "אימה אמריקאית 10" בדמותו של תור האמיץ.
בשנת 2022 שיחק פרן לצד מארק וולברג בסרט הדרמה הביוגרפי "האב סטו" בדמותו של הכומר ג'ייקוב.
בשנת 2023 תרם את קולו למשחק הווידאו "Star Wars Jedi: Survivor" כחלק מיקום מלחמת הכוכבים.
+שנהסרטתפקידהערות2017The Tribes of Palos Verdesג'ים מייסוןPiscesצ'רליסרט קצר; גם במאי ותסריטאי2018The Great Darkened Daysאיש מכירות2022האב סטוג'ייקוב2023Fairylandאדי באדי2025Jimpa
+שנהסדרהתפקידהערות2018הרצח של ורסצ'ה: סיפור פשע אמריקאידייוויד מדסון4 פרקיםאימה אמריקאית: אפוקליפסהמייקל לנגדוןתפקיד ראשי; 10 פרקיםבית הקלפיםדאנקן שפרד6 פרקים2019אימה אמריקאית: 1984אקסבייר פליימטוןתפקיד ראשי; 9 פרקים2021 - 2022סיפורי אימה אמריקאיםסטן ווגל / תומאס בראון2 פרקים2021Edenאנדי דולן7 פרקיםאימה אמריקאית 10תור האמיץ2 פרקים
קודי אלן זלר הוא כדורסלן אמריקאי המשחק בעמדת הסנטר בניו אורלינס פליקנס.
שני אחיו הגדולים אף הם כדורסלנים מקצועיים: לוק זלר היה פעיל בין השנים 2009–2014, ושיחק בין היתר בפיניקס סאנס, וטיילר זלר נבחר בבחירה ה-17 של דראפט 2012, ומאז משחק בליגת ה-NBA.
זלר נולד בעיר וושינגטון שבאינדיאנה, ולמד ב"תיכון וושינגטון" המקומי.
בשנתו השלישית בקבוצת הכדורסל של התיכון קלע 20.5 נקודות בממוצע למשחק, וסייע לה לזכות באליפות התיכונים של אינדיאנה.
בעונתו הרביעית והאחרונה זכה באליפות נוספת, וזכה בתואר שחקן התיכונים המצטיין של אינדיאנה ("Indiana Mr.
Basketball") לאחר שרשם ממוצעים של 24.6 נקודות ו-13.1 ריבאונדים למשחק.
כמו כן באותה עונה השתתף במשחק מקדונלד'ס אול-אמריקן, המציג את שחקני התיכונים המצטיינים ברחבי ארצות הברית.
בשנת 2011 החל ללמוד באוניברסיטת אינדיאנה, וכבר בעונתו הראשונה בקבוצת הכדורסל שלה הוביל את קלעיה עם 15.6 נקודות בממוצע למשחק.
במשחק שמינית גמר אליפות המכללות קלע זלר 20 נקודות, אך קבוצתו הפסידה מול האלופה שבדרך, אוניברסיטת קנטקי, בתוצאה 90–102. בסיום העונה זכה זלר בתואר " העונה של מחוז ה-Big 10", ונבחר לחמישיית הפרשמנים השנייה של העונה בליגת המכללות.
על אף הצפי שייבחר באחת מ-10 הבחירות הראשונות של דראפט 2012, אם יירשם אליו, החליט זלר להישאר באינדיאנה עונה אחת נוספת.
לאורך אותה עונה קלע זלר 16.8 נקודות (שלישי במחוז) ואסף 8.2 ריבאונדים (שני במחוז) בממוצע למשחק, וקבוצתו הודחה פעם נוספת בשלב שמינית גמר אליפות המכללות.
בסיום העונה נבחר לחמישייה השנייה של העונה בליגת המכללות כולה (Second-team All-American), לצד חברו לקבוצה ויקטור אולדיפו שנבחר לחמישייה הראשונה.
בדראפט ה-NBA 2013 נלקח זלר על ידי שארלוט בובקאטס בבחירה הרביעית, שתי בחירות אחרי אולדיפו.
בעונת הרוקי השתתף בכל 82 משחקי קבוצתו, וקלע 6.0 נקודות בממוצע למשחק כמחליפו מהספסל של אל ג'פרסון.
בנובמבר 2016 סיכם על הארכת חוזה ל-4 עונות נוספות בשארלוט, החל מעונת , בסך כ-56 מיליון דולר.
ב-25 בפברואר 2019 קלע שיא קריירה של 28 נקודות במשחק מול גולדן סטייט ווריורס.
באוגוסט 2021 חתם זלר על חוזה בפורטלנד טרייל בלייזרס.
ב-15 באוקטובר באותה שנה, שוחרר זלר מהקבוצה.
ב-20 בפברואר 2023 חתם זלר במיאמי היט.
ב-6 ביולי 2023 חתם זלר בניו אורלינס פליקנס.
קודו סילבטיכוס הקרוי גם קודו הכף או בושבאק (שם מדעי: Tragelaphus sylvaticus) הוא מין אפשרי של אנטילופה אפריקנית מהסוג קודו.
בעבר נחשב לתת-מין של קודו מסורטט (Tragelaphus scriptus), אך חלק מהחוקרים החליטו לסווג אותו למין נפרד עקב מספר הבדלים.
הקודו נפוץ ברחבי אפריקה שמדרום לסהרה מסודאן עד דרום אפריקה ואנגולה ומקונגו עד אתיופיה וסומליה.
תפוצתו היא בסוואנה, ערבות עשב, יערות גשם, בביצות ובאדמות שיחים.
הקודו יכול להגיע לגובה 90 סנטימטרים ולמשקל 45–80 קילוגרם.
הוא בעל קרניים רחבות באורך של חצי מטר, הפונות מעלה עם כיפוף קל אחורה ובעל ראש כתום עם חוטם שחור, גוף בעל פרווה חומה כהה-שחורה ומעט מנומרת בלבן בחלק האחורי.
הרגליים רחבות ומותאמות לריצה מהירה, אם כי הקודו יעדיף להתחבא בסבך בעת איום.
הקודו הוא אוכל עשבים ועלים הפעיל לאורך כל שעות היום והוא פועל גם במשך הלילה.
לרוב הוא מצוי בזוגות או בבדידות, אך לעיתים נראה בחבורות קטנות.
קודיירו (בספרדית: Cudillero, באסטורית: Cuideiru) היא עיירת חוף קטנה באסטוריאס, ספרד.
הכלכלה המקומית בעיר מסתמכת בעיקר על תיירות אך ידועה גם בתעשיית הדיג הענפה שלה.
האגדה מספרת שהוויקינגים הם אלו שהקימו את העיירה.
העיירה מהווה תחנה בדרך סנטיאגו.
התקשורת הספרדית מחשיבה את קודיירו כאחת העיירות היפות ביותר בספרד.
האזכור ההיסטורי הראשון של העיירה היה במאה ה-13.
בעיר קיימות שתי תרבויות השונות אחת מהשניה:
פיקסלס (Pixels) - אלו מורכבים מהדייגים בעיר ותושבי החלק הדרומי של העיר, שם הבתים בנויים על צידו של ההר.
קאיז'וס (caízos) - אלו שחיים ברחובות המרכזיים בעיר ובעלי הגישה העיקרית לעיירה.
זהו אזור המסחר והמקצועות החופשיים והיכן שהסוחרים בדרך כלל ממוקמים.
קודי קופר דמפס הוא כדורסלן אמריקאי מקצועי בליגת העל בכדורסל.
דמפס שיחק ארבע עונות בסקרמנטו סטייט הורנטס, והחל את שלוש השנים האחרונות שלו.
בעונתו הבכירה הממוצעים שלו למשחק היו 12 נקודות, 4.5 ריבאונדים ו-4.7 אסיסטים.
דמפס חתם עם הסטוקטון קינגס מליגת הפיתוח.
בעונתו המקצועית הראשונה, הממוצעים שלו למשחק היו 7.4 נקודות ו-5.5 ריבאונדים.
בעקבות העונה שיחק דמפס בקבוצת ליגת הקיץ של סקרמנטו קינגס.
הוא חזר לקבוצה, כיום הסטוקטון קינגס, לעונה שנייה.
הממוצעים שלו למשחק היו 11.8 נקודות, 4.8 ריבאונדים, 3.3 אסיסטים ו-1.1 חטיפות ב-50 משחקים (פתח ב-42) במהלך העונה הסדירה.
דמפס חתם עם סקרמנטו קינגס על חוזה ל -10 ימים ב -22 במרץ 2019. הקינגס החזירו אותו לסטוקטון למחרת.
הוא הוחזר לסגל הפעיל לאחר שסטוקטון הודחה בפלייאוף ליגת הפיתוח, אך לא שיחק במשחק NBA לפני שפג תוקפו של חוזה בן 10 הימים.
לאחר סיום העונה, דמפס הוזמן להשתתף במחנה העילית של ליגת הפיתוח 2019, יחד עם שחקנים מובילים אחרים בליגת הפיתוח.
דמפס נבחר לסגל אינדיאנה פייסרס לליגת הקיץ ב-2019. לאחר סיום ליגת הקיץ, דמפס השתתף בטורניר הכדורסל נאמנות היא אהבה, קבוצה שהוקמה על ידי דמרקוס קאזינס.
דמפס חזר לסטוקטון קינגס כדי להתחיל את עונת ליגת הפיתוח 20–2019. הממוצעים שלו למשחק היו 14.4 נקודות, 5.5 ריבאונדים ו-2.6 אסיסטים.
ב־12 בנובמבר 2020 החתימה הג'י ליג איגנייט את דמפס כשחקן ותיק כדי להדריך את הצעירים יותר.
ב־6 באוגוסט 2021 דמפס חתם בהפועל באר שבע לשנתיים.
בתחילת עונת 2022/23 עבר לטויאמה מהליגה היפנית במדיה העמיד 10.1 נק' לצד 4.6 אסיסטים ו-4 ריבאונדים ב-37 משחקים.
בפברואר 2023 חתם פעם נוספת בהפועל באר שבע ושותף ב-3 משחקים עד לסיום העונה.
לקראת עונה 2023/24 חתם באבח'ס דה לאון מליגת העל המקסיקנית.
בשורות הקבוצה העמיד 9.2 נק' ו-4.2 ריבאונדים ב-28 משחקים.
לקראת עונת 2024/25 חתם באליצור נתניה מליגת העל.
בעונה זו שותף ב-5 משחקים והעמיד 10.4 נק' ו-4.2 ריבאונדים לפני ששוחרר מהקבוצה
בדצמבר 2024 חתם בהפועל באר שבע.
קודי מאתס חאקפו (בהולנדית: Cody Mathès Gakpo; נולד ב-7 במאי 1999) הוא כדורגלן הולנדי המשחק בעמדת הקיצוני והחלוץ בליברפול מהפרמייר ליג ובנבחרת הולנד.
גדל במחלקות הנוער של איינדהובן ופ.ס.וו.
איינדהובן, אליה הגיע בשנת 2007.
ב-25 בפברואר 2018 הוא ערך את הופעת הבכורה שלו בקבוצה הבוגרת של פ.ס.וו, כשנכנס כמחליף בניצחון 3-1 על פיינורד במסגרת המחזור ה-25 בליגת העל ההולנדית לעונת 2017/2018. זו הייתה הופעתו היחידה בעונה זו, בסיומה זכה המועדון באליפות הולנד.
בעונת זכה חאקפו לדקות משחק רבות יותר במדי המועדון.
ב-26 בספטמבר 2018 הוא הבקיע את שער הבכורה שלו במועדון, בניצחון 4-0 על אקסלסיור מאאסליוס במסגרת הסיבוב הראשון של הגביע ההולנדי.
ב-3 בפברואר 2019 הוא הבקיע את שער הבכורה שלו בליגה, בניצחון 5-0 על פורטונה סיטארד במסגרת המחזור ה-20. בסך הכל ערך חאקפו 16 הופעות ליגה בעונה זו והבקיע שער אחד, וקבוצתו סיימה במקום השני בליגה.
בשתי העונות הבאות ערך חאקפו 48 הופעות ליגה והבקיע 14 שערים, כאשר בעונת קבוצתו סיימה פעם נוספת במקום השני בליגה.
ב-7 באוגוסט 2021 שיחק חאקפו משחק מלא בניצחון 4-0 על אייאקס במסגרת מגן יוהאן קרויף.
בעונת 2021/2022 נבחר לכדורגלן השנה בהולנד, לאחר שסיים את העונה עם 12 שערים ו-13 בישולים.
ב-28 בדצמבר 2022, קודי חאקפו הסכים לחתום בליברפול מהפרמייר ליג האנגלית, ברגע שחלון ההעברות יפתח ב-1 בינואר 2023. בבי-בי-סי ספורט דווח שהוא הסכים לחוזה של חמש וחצי שנים בסכום העברה של בין 35.4 מיליון ל-44.3 מיליון פאונד (40 מיליון ל-50 מיליון אירו), סכום שיא עבור פ.ס.וו.
ב-14 בינואר ערך הופעת בכורה בקבוצה, בהפסד 0–3 לברייטון אנד הוב אלביון.
ב-13 בפברואר כבש שער ראשון בקבוצה בניצחון 2–0 על אברטון.
בסך הכל כבש 7 שערי ליגה ב-21 הופעות פרמייר ליג בעונתו הראשונה בקבוצה.
חאקפו יכול היה לשחק עבור נבחרות הולנד, גאנה או טוגו.
הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 לשנת 2021. הוא ערך בטורניר שלוש הופעות, בהן הבקיע שני שערים.
חאקפו היה חלק מסגל נבחרת הולנד בטורניר יורו 2020.
ב-21 ביוני 2021 הוא ערך את הופעת הבכורה שלו בנבחרת, כשהחליף את פרנקי דה יונג בדקה ה-79 בניצחון 3-0 על נבחרת מקדוניה הצפונית במסגרת שלב הבתים של הטורניר.
ב-4 בספטמבר הוא הבקיע את שער הבכורה שלו בנבחרת, בניצחון 4-0 על נבחרת מונטנגרו במסגרת מוקדמות מונדיאל 2022.
חאקפו נכלל בסגל נבחרת הולנד בטורניר מונדיאל 2022, והבקיע בכל אחד ממשחקי הבתים, נגד סנגל, אקוודור וקטר.
הוא אמר, "אני קורא בתנ"ך כל יום, אני מתפלל כל יום, אני אוהב ללכת לכנסייה, ואני קורא הרבה ספרים על דת הנצרות".
קודי לי מרטין הוא כדורסלן אמריקאי המשחק בעמדת הסמול פורוורד בפיניקס סאנס.
מרטין נולד בווינסטון סיילם שבקרוליינה הצפונית.
לו אח תאום בשם קיילב, והשניים החלו לשחק כדורסל עבור אוניברסיטת המדינה של קרוליינה הצפונית.
לאחר שנתיים עברו האחים לשחק באוניברסיטת נבדה ברינו, ונרשמו לדראפט 2018 ב-NBA, אך לבסוף התחרטו והתמודדו בדראפט 2019, בו נבחר קודי על ידי שארלוט הורנטס במקום ה-36, אך אחיו לא נבחר.
ב-31 ביולי 2019 חתם על חוזה עם שרלוט הורנטס, בה חתם לבסוף גם אחיו קיילב.
ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק ארבע נקודות, ארבעה ריבאונדים, אסיסט וחטיפה.
בעונת 2019/2020 העמיד ממוצעים של 5 נקודות, 3.3 ריבאונדים ו-2 אסיסטים ב-18.8 דקות למשחק ב-48 משחקים בהם שיחק.
במקביל, שיחק בגרינסבורו סווארם, שלוחתה של ההורנטס בליגת הפיתוח של ה-NBA.
בעונת 2020/2021 העמיד ממוצעים של 4 נקודות, 3.1 ריבאונדים ו-1.7 אסיסטים ב-16.3 דקות למשחק ב-52 משחקים בהם שיחק.
בעונת 2021/2022 רשם עונת שיא, כשהעמיד ממוצעים של 7.7 נקודות, 4 ריבאונדים ו-2.5 אסיסטים ב-26.3 דקות למשחק ב-71 משחקים בהם שיחק.
קודי גארט ראנלס רודס , הידוע יותר בשם הבמה שלו, קודי רודס הוא מתאבק אמריקאי, המופיע בארגון ההיאבקות WWE, בתוכנית סמאקדאון.
בנוסף, הוא מוכר בעיקר בשל תקופתו בארגון ההיאבקות All Elite Wrestling (AEW), שבו תיפקד כסגן נשיא בכיר וכמתאבק הראשון שזכה באליפות TNT של AEW לצד שתי זכיות נוספות בתואר.
רודס עלה לגדולה במהלך תקופתו הראשונה ב-WWE משנת 2006 עד ל-2016, שבה הופיע תחת שמו האמיתי, בנוסף להופעותיו תחת שם הבמה סטארדאסט, דמות בעלת גימיק נגדי לזו של דמותו של אחיו למחצה, גולדאסט.
מחוץ לזירה, הוא שופט בתוכנית התחרותית Go-Big Show ומככב בתוכנית המציאות Rhodes to the Top לצד אשתו, ברנדי רודס.
רודס הוא בנו של המתאבק דאסטי רודס ואחיו למחצה של דאסטין רודס.
לאחר קריירה בהיאבקות, שבה היה פעמיים אלוף מדינת ג'ורג'יה, הוא הלך בעקבות אביו ואחיו הגדול כשהצטרף לענף ההיאבקות המקצועית לארגון ההיאבקות ה-WWE בשנת 2006, כשתחילה נשלח למתחם הפיתוח של החברה, Ohio Valley Wrestling (OVW).
לאחר שהפך לאלוף טריפל קראון ב-OVW, הוא קודם לרוסטר הראשי של ה-WWE בשנת 2007 ונשאר בו במשך תשע שנים.
במהלך תקופתו בארגון, רודס היה פעמיים האלוף הבין יבשתי ונחשב למתאבק זוגות מוביל, כשזכה שש פעמים באליפויות זוגות (שלוש באליפות עולם הזוגות של ה-WWE ושלוש באליפות הזוגות של ה-WWE) עם ארבעה שותפים שונים.
רודס עזב את ה-WWE במאי 2016.
לאחר עזיבתו את ארגון ה-WWE, רודס החל להתחרות בארגוני ההיאבקות העצמאיים בנוסף למספר הופעות בארגון ההיאבקות TNA.
בשל זכויות יוצרים בשם קודי רודס, בהם החזיקה ה-WWE, הוא הופיע תחת שם הבמה המקוצר קודי, עד שה-WWE ויתרו על כך בשנת 2020. בספטמבר 2017, רודס הופיע בארגון ההיאבקות ROH, שבו היה פעם אחת אלוף העולם של ROH.
בנוסף לכך, הוא זכה פעם אחת באליפות ארצות הברית במשקל כבד של IWGP ופעם אחת באליפות השלשות של ROH (עם היאנג באקס).
בספטמבר 2018, הוא זכה באליפות העולם במשקל כבד של NWA, זכייה שהפכה אותו ואת דאסטי לאב ובן הראשונים שזוכים בתואר זה.
בינואר 2019, רודס הפך לסגן הנשיא של ארגון ההיאבקות החדש AEW, שבו הופיע גם כמתאבק פעיל.
לאחר שלא חידש חוזה בארגון, הוא ויתר על מעמדו וכתוצאה מכך עזב את הארגון ביחד עם אשתו בפברואר 2022. הוא שב ל-WWE באפריל של אותה השנה במסגרת אירוע הדגל, רסלמניה 38. בנוסף לכך, קודי ניצח בקרב הרויאל ראמבל של שנת 2023.
רודס נולד בשם קודי גארט ראנלס ב-30 ביוני 1985 בשארלוט, קרוליינה הצפונית למתאבק המעוטר וירג'יל ראנלס ג'וניור, המוכר יותר בשם הבמה דאסטי רודס ולאשתו השנייה, מישל רוביו.
בנוסף לאחיו למחצה, דאסטין, יש לו שתי אחיות למחצה בעקבות נישואיו הראשונים של אביו.
כשהיה נער, הוא שינה באופן חוקי את שמו לקודי גארט ראנלס רודס.
כחלק מקריירת ההיאבקות שלו, הוא תכנן להמשיך להתחרות באוניברסיטת המדינה של פנסילבניה, אך לבסוף החליט להפוך למתאבק מקצועי.
במהלך תקופתו בתיכון, רודס שימש כשופט בארגון ההיאבקות של אביו.
לאחר שסיים את לימודי התיכון, רודס נרשם לבית ספר למשחק.
ב-18 במרץ 2022, דווח על כך שרודס חתם על חוזה ב-WWE.
במהלך הלילה הראשון של האירוע רסלמניה 38, רודס נחשף כמתמודד של סת' "פריקין" רולינס; רודס חזר לאחר שש שנים שבהם לא היה בארגון ואף זכה לנצח את אותו רולינס בקרב ביניהם.
בפרק העוקב של התוכנית Raw, רודס הצהיר שהוא חזר ל-WWE במטרה לזכות באליפות ה-WWE, שבה אביו, דאסטי רודס, לא זכה להחזיק אף פעם במהלך הקריירה שלו.
רודס ניצח את רולינס בקרב החוזר בין השניים באירוע רסלמניה באקלאש, שנערך ב-8 במאי.
לפני קיום קרב גיהנום בכלוב בין רודס לרולינס, רודס קרע את שריר החזה שלו במהלך אימון.
למרות פציעה זו, הוא התמודד מול רולינס באירוע גיהנום בכלוב, שנערך ב-5 ביוני ואף ניצח בפעם השלישית במסגרת היריבות ביניהם.
העיתונאי של Wrestling Observer Newsletter, דייב מלצר, העניק לקרב זה דירוג של חמישה כוכבים, הקרב הראשון של ה-WWE ברוסטר הראשי שקיבל ציון זה מאז שנת 2011. בפרק העוקב של התוכנית Raw, רודס דיבר על הפציעה שלו לקראת קיום האירוע כסף בבנק, עד שרולינס הגיע ולחץ את ידו.
לעומת זאת, בזמן שרודס עשה את דרכו החוצה, רולינס תקף אותו מאחור בעזרת פטיש.
שלושה ימים לאחר מכן, דווח שרודס עבר ניתוח מוצלח על מנת לשקם את שריר החזה הקרוע שלו, כשתקופת השיקום שלו והיעדרותו מתחרות נחשפה כתשעה חודשים.
ב-20 באפריל התמודד נגד ג'ון סינה בערב השני של אירוע רסלמניה 41, רודס הפסיד את התואר לסינה לאחר שטראוויס סקוט הפריע לשופט ומנע ממנו לסיים את הקרב, סינה סיים את הקרב עם תקיפת מפשעה, ההפסד סיים 379 ימים בהם היה רודס אלוף.
אביו הוא חבר היכל התהילה של ה-WWE, "החלום האמריקאי" דאסטי רודס ואחיו למחצה הוא דאסטין ראנלס.
ב-31 במרץ 2007, קודי ודאסטי הכניסו את אביהם להיכל התהילה של ה-WWE במסגרת טקס היכל התהילה של ה-WWE לשנת 2007. לרודס שתי אחיות בשם טייל גרגל וקריסטין דיטו.
בספטמבר 2013, רודס נישא למתאבקת ברנדי רודס.
לשניים יש ביחד בת אחת.
טורניר אליפות TNT של AEW (2020)
אליפות הזוגות של A1 (פעם אחת) - עם אית'ן פייג'
פרומו השנה (2019) - "כפית זהב" פרומו ב-AEW Dynamite (7 בנובמבר)
אליפות NEX*GEN של GFW (פעם אחת)
אליפות הזוגות הדרומית של OVW (פעמיים) - עם שון ספירס
PWI דירג אותו במקום ה-6 מתוך 500 המתאבקים הטובים ביותר לשנת 2022
המתאבק המשתפר של השנה (2008)
קרב השנה (2019) - נגד דאסטין רודס באירוע Double or Nothing
אליפות השלשות של ROH (פעם אחת) - עם היאנג באקס
פרסי סוף השנה של ROH (פעמיים)
אליפות האינטרנט של WCPW (פעם אחת)
האליפות האוניברסלית (פעם אחת, לא רשמי)
אליפות הזוגות של Raw (4 פעמים) - עם דרו מקינטייר (1) גולדאסט (2) וג'יי אוסו (1)
אליפות הזוגות של סמאקדאון (פעם אחת) - עם ג'יי אוסו
אליפות עולם הזוגות של ה-WWE (3 פעמים) - עם הארדקור הולי (1) טד דיביאסי (2)
יריבות השנה (2024) - נגד רומן ריינס
הגימיק הגרוע של השנה (2015) - כסטארדאסט
קודי דניאל ג'ונסון הוא זמר-יוצר אמריקאי.
קודי דניאל ג'ונסון, הידוע גם בשם "CoJo", נולד וגדל במזרח טקסס על ידי הוריו, שילה וקארל ג'ונסון.
ג'ונסון החל לנגן בגיל 12.
בשנת 2006, הוא הקים את להקת קודי ג'ונסון עם אביו, קארל, והמתופף נתן רידי.
באותה השנה, הלהקה הוסיפה נגן גיטרה, מאט רוג'רס, והקליטה אלבום הופעה, Live and Rocking בהאנטסוויל.
לאחר יציאת האלבום, אביו של ג'ונסון פרש מהלהקה.
עד שנת 2009, דני סלינס הצטרף ללהקה כנגן בס.
אלבומם, Six Strings One Dream, יצא בספטמבר 2009. לאחר יציאת האלבום, הלהקה צירפה את כריס וויטן ככנר ואת ג'ף סמית' כגיטריסט.
ג'ודי ברטולה החליפה את וויטן בכינור ב-2010.
אלבומו הבא של ג'ונסון, A Different Day, יצא בשנת 2011. באותה השנה, ג'ונסון עזב את עבודתו במשרד המשפטים של טקסס כדי להתמקד במוזיקה במשרה מלאה.
הוא שיתף פעולה עם קייל פארק בשנת 2012 בסיבוב ההופעות של Dancin' and Drinkin'.
כמו כן בשנת 2012, הלהקה של ג'ונסון, המורכבת כעת מרידי, סמית', ברטולה והבסיסט ג'ואי פרוסקי, שינתה את שמם ל-Rockin' CJB's.
אלבומו החמישי של ג'ונסון, Cowboy Like Me, יצא ב-14 בינואר 2014. האלבום היה השני של ג'ונסון שהפיק טרנט ווילמון.
הוא נמכר ב-8,000 עותקים בשבוע הראשון ליציאתו, והגיע למקום ה-25 במצעד אלבומי הקאנטרי המובילים של בילבורד ובמקום ה-33 בבילבורד 200. נכון לשנת 2014, הלהקה של ג'ונסון כללה את סמית', ברטולה, פרוסקי והמתופף מיילס סטון.
האלבום השישי, Gotta Be Me, יצא ב-5 באוגוסט 2016. האלבום הגיע למקום ה-11 במצעד הבילבורד 200, ולמקום השני במצעד אלבומי הקאנטרי, ומכר כ-23,000 עותקים בארצות הברית בשבוע הראשון שלו.
אלבומו השביעי של ג'ונסון, Ain't Nothin' to It, יצא ב-18 בינואר 2019. הוא כולל את הסינגל "On My Way to You", שהוא הלהיט הראשון שלו במצעד הקאנטרי איירפליי.
האלבום והסינגל שוחררו שניהם תחת הוצאת וורנר נאשוויל.
בשנת 2019, ג'ונסון שיתף פעולה עם ברוקס אנד דאן בגרסה חדשה לשיר הלהיט שלהם "Red Dirt Road" המופיע באלבומם Reboot.
אלבומו השמיני של ג'ונסון, Human: The Double Album, יצא באוקטובר 2021.
2020: "Dear Rodeo" (בהשתתפות ריבה מקנטייר)
קודי סמית-מקפי הוא שחקן קולנוע אוסטרלי.
סמית-מקפי נולד ב-13 ביוני 1996 באדלייד, אוסטרליה הדרומית, בנם של סוניה סמית ואנדי מקפי.
אביו הוא שחקן ומתאבק מקצועי לשעבר.
אחותו הגדולה היא השחקנית והזמרת סיונה סמית-מקפי (אנ').
בגיל 16, סמית-מקפי אובחן עם דלקת חוליות מקשחת, צורה ניוונית של דלקת פרקים הגורמת להתמזגות חוליות בעמוד השדרה ויכולה להוביל לכאב כרוני ואובדן ראייה.
במהלך צילומי הסרט "כוחו של הכלב", ראייתו נפגעה בעינו השמאלית עקב גילוי של קטרקט חמור.
בשנת 2007 קיבל את תפקידו הראשון בקולנוע בסרט "רומולוס אבי" (אנ'), שזיכה אותו בפרס מכון הקולנוע האוסטרלי לשחקן הצעיר הטוב ביותר וכן במועמדות לשחקן הטוב ביותר.
בשנת 2009 שיחק בסרט "הדרך" עבורו הוא קיבל מועמדות לפרס איגוד מבקרי הקולנוע האמריקאי ומועמדות לפרסי מכון הקולנוע האוסטרלי לשחקן הבינלאומי הטוב ביותר.
בשנת 2010 הוא כיכב בסרט האימה של מאט ריבס, "תן לי להיכנס" לצדה של קלואי גרייס מורץ, ועל כך קיבל מועמדות לפרס איגוד מבקרי הקולנוע האמריקאי לשחקן הצעיר הטוב ביותר על הופעתו בסרט.
בשנת 2012 דיבב סמית-מקפי את התפקיד הראשי של נורמן בסרט האימה הקומי "פארנורמן" שהיה מועמד לפרס אוסקר לסרט המונפש הטוב ביותר וכן קיבל מועמדות לפרס באפט"א לסרט האנימציה הטוב ביותר.
מאוחר יותר באותה שנה, לסמית-מקפי היה תפקיד בסרט "מסע באירופה", שהוצג בבכורה בפסטיבל הסרטים הבין-לאומי בטורונטו 2012.
תפקידו הבא הגיע בסרט "All the Wilderness" בתפקיד הראשי של ג'יימס.
הוא גם שיחק בסרט "A Birder's Guide to Everything", שהוקרן בבכורה בפסטיבל הסרטים טרייבקה 2013, ושיחק את בנבוליו בעיבוד קולנועי לרומיאו ויוליה.
הוא השתתף בסרט "כוכב הקופים: השחר".
בשנת 2013, סמית-מקפי צילם את סרט המדע הבדיוני "Young Ones".
הסרט הוקרן בבכורה בפסטיבל הסרטים סאנדנס 2014. זמן קצר לאחר מכן הופיע ב"לאט במערב", שיצא לאקרנים ב-2015.
במרץ 2014 לוהק לסדרת הדרמה "Gallipoli" בת שבעה הפרקים של ערוץ 9 ששודרה בפברואר ומרץ 2015.
בשנת 2016 סמית-מקפי גילם את נייטקרולר ב"אקס-מן: אפוקליפסה" דמות שאת גרסתה הישנה יותר גילם בעבר אלן קאמינג.
סמית-מקפי שיחזר את התפקיד ב"אקס-מן: הפניקס האפלה", שיצא לאקרנים ב-2019.
בשנת 2018 הוא גילם בסרט "אלפא" את הדמות המרכזית קדה, מתבגר מתקופת עידן הקרח האחרון המאלף זאב.
בשנת 2021, סמית-מקפי שיחק בסרטה של ג'יין קמפיון "כוחו של הכלב".
הסרט הוקרן בבכורה בפסטיבל הסרטים של ונציה, שם הוא זכה לשבחי המבקרים.
סמית-מקפי היה מועמד לפרס אוסקר לשחקן המשנה הטוב ביותר וכן זכה בפרס גלובוס הזהב לשחקן המשנה הטוב ביותר.
באוקטובר 2024, סמית-מקפי לוהק להפקת "השחף" של צ'כוב בלונדון בשנת 2025. קייט בלאנשט וסמית-מקפי יגלמו אמא ובן גם בהפקת "השחף".
באותה שנה שיחק בסדרה "כתב ויתור" של אלפונסו קוארון באפל TV פלוס, אשר עלתה לשידור ב-11 באוקטובר.
+שנהסדרהתפקידהערות2006Monarch Coveג'ייק הצעיר4 פרקיםNightmares & Dreamscapes: From the Stories of Stephen Kingברנדון/ג'קסון אוונס2 פרקיםFatal Contact: Bird Flu in Americaטובי קונליסרט טלוויזיה של ABC2007The Kingג'ון ווסלי הצעירסרט טלוויזיה של TV12015Gallipoli תומאס "טולי" ג'ונסון7 פרקים2020Interrogation כריס קלרתפקיד ראשי; 10 פרקים2024כתב ויתורניקולס רייבנסקרופט7 פרקים
קודי טיירי מילר-מקינטייר הוא כדורסלן בולגרי יליד-ארצות הברית המשחק בעמדת הרכז בכוכב האדום בלגרד מהליגה האדריאטית והיורוליג, וכן בנבחרת בולגריה בכדורסל.
מילר-מקינטייר למד באקדמיית קונקורד הנוצרית בקונקורד, קרוליינה הצפונית, ועבר בהמשך לאקדמיה הצבאית הארגרייב בצ'טהאם, וירג'יניה, אותה הוביל למאזן 38–1 בעונת 2011/12.
מילר-מקינטייר דורג כמגויס ארבעה כוכבים לכדורסל המכללות, והתחייב לשחק באוניברסיטת וייק פורסט .
הוא שיחק במדי הדמון דיקונס במשך ארבע עונות, וסיים את קריירת המכללות שלו עם 1,329 נקודות ו-441 אסיסטים.
ב-10 באוגוסט 2016, לאחר שלא נבחר בדראפט ה-NBA 2016, חתם מילר-מקינטייר על החוזה המקצועני הראשון שלו בלוון ברס הבלגית, וסיים את עונת 2016/17 כמלך הסלים והאסיסטים של הליגה עם 17.2 נקודות ו-5.7 אסיסטים למשחק.
ב-13 ביולי 2017 חתם בפארמה פרם מהליגה המאוחדת של VTB, במדיה העמיד ממוצעים של 16 נקודות, 5 ריבאונדים ו-8 אסיסטים, נבחר למשחק האולסטאר וסיים כמלך האסיסטים בעונת .
במהלך שהותו בפרם הוא ביקר במספר בתי ספר ועזר ללמד אנגלית.
ב-1 באוגוסט 2018 חתם מילר-מקינטייר בדאלאס מאבריקס, אך נחתך מסגלם במהלך מחנה האימונים וצורף לקבוצת ליגת הפיתוח של המאבס, טקסס לג'נדס.
בשמונה משחקים במדי הלג'נדס הוא העמיד ממוצעים של 10.6 נקודות, 5.8 ריבאונדים ו-6.5 אסיסטים למשחק.
ב-24 בנובמבר 2018 חזר מילר-מקינטייר לרוסיה וחתם בזניט סנקט פטרבורג מה-VTB והיורוקאפ לשארית עונת .
במדי הקבוצה הוא העמיד ממוצעים של 9.3 נקודות ו-5.4 אסיסטים למשחק ב-VTB ו-5.7 נקודות ו-5.6 אסיסטים ביורוקאפ.
ב-22 ביולי 2019 חתם בצדביטה אולימפיה הסלובנית מהליגה האדריאטית והיורוקאפ לעונת .
בליגה האדריאטית הוא רשם ממוצעים של 14 נקודות וחמישה אסיסטים למשחק, ואילו ביורוקאפ קלע 15.2 נקודות למשחק יחד עם 5 ריבאונדים ו-4.5 אסיסטים.
ב-1 ביולי 2020 חתם מילר-מקינטייר בפרטיזן בלגרד הסרבית מהליגה האדריאטית והיורוקאפ, וקלע במדיה 12.6 נקודות למשחק בליגה האדריאטית ו-13 נקודות למשחק ביורוקאפ.
ב-28 בפברואר 2021 חתם ב-JL בורק מליגת העל הצרפתית.
ב-13 ביולי 2021 חתם מילר-מקינטייר באנדורה מליגת ה-ACB הספרדית ורשם במדיה ממוצעים 13.7 נקודות, 5.1 אסיסטים ו-3.9 ריבאונדים למשחק, אך ירד עימה לליגת המשנה.
ב-1 באוגוסט 2022 חתם בגזיאנטפ בסקטבול מהסופרליגי הטורקית והעמיד במדיה ממוצעים של 15.3 נקודות, 4.3 ריבאונדים ו-5.9 אסיסטים, וגם איתה ירד לליגה השנייה.
בינואר 2023 קיבל מילר-מקינטייר אזרחות בולגרית ושיחק במדי נבחרת בולגריה בכדורסל בקדם-מוקדמות יורובאסקט 2025.
ב-17 ביולי 2023 חתם לשנתיים בסאסקי בסקוניה מה-ACB והיורוליג.
ב-15 בנובמבר רשם 20 נקודות, 7 אסיסטים ו-29 נקודות מדד בניצחון 94–71 על ברצלונה ונבחר למצטיין המחזור השמיני בעונת 2023/2024 ביורוליג, וב-22 בדצמבר קלע 14 נקודות, 10 אסיסטים ו-9 ריבאונדים (מרחק כדור חוזר אחד מטריפל דאבל ראשון ביורוליג מאז ניק קלאת'ס ב-2019) בניצחון 87–80 על אנאדולו אפס.
ב-8 בפברואר הוא רשם את הטריפל דאבל הרביעי בהיסטוריה של הליגה עם 11 נקודות, 11 ריבאונדים ושיא יורוליג של 20 אסיסטים בניצחון 94–80 על אסוול ליון-וילרבאן.
ב-3 ביולי 2024 חתם מילר-מקינטייר בכוכב האדום בלגרד מהליגה האדריאטית והיורוליג.
קודי קאלום פייר דראמה הוא כדורגלן אנגלי המשחק בעמדת המגן הימני בקבוצת האל סיטי מהפוטבול ליג צ'מפיונשיפ.
דראמה גדל במחלקות הנוער של פולהאם ולידס יונייטד.
ב-26 באוקטובר 2021 ערך את הופעת הבכורה שלו בקבוצה הבוגרת של לידס יונייטד, בהפסד 2-0 לארסנל במסגרת גביע הפוטבול ליג לעונת .
ב-31 באוקטובר ערך את הופעת הבכורה שלו בפרמייר ליג, בניצחון 2-1 על נוריץ' סיטי במסגרת המחזור העשירי לעונת 2021/2022.
ב-12 בינואר 2022 הושאל דראמה לקארדיף סיטי מהפוטבול ליג צ'מפיונשיפ עד לתום עונת 2021/2022. ב-15 בינואר ערך את הופעת הבכורה שלו במועדון, בהפסד 1-0 לבלקברן רוברס במסגרת המחזור ה-27 בליגה.
בסך הכל ערך 22 הופעות ליגה במדי המועדון במהלך תקופת ההשאלה.
ב-29 בינואר 2023 הושאל ללוטון טאון מהפוטבול ליג צ'מפיונשיפ עד לתום עונת 2022/2023. ב-31 בינואר ערך את הופעת הבכורה שלו במועדון, בניצחון 1-0 על קארדיף סיטי במסגרת המחזור ה-29 בליגה.
הוא ערך 19 הופעות ליגה במהלך תקופת ההשאלה, בסופה העפילה לוטון טאון לפרמייר ליג.
ב-1 בספטמבר 2023 הושאל לברמינגהאם סיטי מהפוטבול ליג צ'מפיונשיפ למשך עונת 2023/2024. ב-2 בספטמבר ערך את הופעת הבכורה שלו במועדון, בתיקו 1-1 נגד מילוול במסגרת המחזור החמישי בליגה.
קודי ויליאמס הוא כדורסלן אמריקאי המשחק בעמדת הסמול פורוורד ביוטה ג'אז מליגת ה-NBA.
ויליאמס נולד בסן לואיס אוביספו, קליפורניה וגדל בגילברט, אריזונה.
הוא למד בתיכון פרי בעיר ובשנתו השלישית נבחר לשחקן השנה באזור פרמייר לאחר שהעמיד ממוצעים של 13 נקודות, ארבעה ריבאונדים, שלושה אסיסטים ושתי חטיפות למשחק וזכה עם קבוצתו באליפות המדינה בדרג 6A.
בעונתו הרביעית והאחרונה רשם ויליאמס 18.4 נקודות, 6.7 ריבאונדים וארבעה אסיסטים למשחק והוביל את הפומאס למאזן 30–1 ולאליפות שנייה ברציפות.
הוא נבחר לשחק במשחק מקדונלד'ס אול-אמריקן ובנייקי הופ סאמיט.
ויליאמס דורג שביעי בכל ארצות הברית על ידי ESPN ובחר לשחק כדורסל מכללות באוניברסיטת קולורדו בולדר למרות הצעות מאוניברסיטת המדינה של לואיזיאנה, אוניברסיטת אריזונה, UCLA ואוניברסיטת דרום קליפורניה.
בעונת 2023/24 הוא נבחר לחמישיית הפרשמנים של אזור Pac-12 לאחר שהעמיד ממוצעים של 11.9 נקודות, 3 ריבאונדים ו-1.6 אסיסטים למשחק.
ב-26 ביוני 2024 נבחר ויליאמס במקום ה-10 בדראפט ה-NBA 2024 על ידי יוטה ג'אז.
ב-2023 זומן ויליאמס על ידי מאמנו בקולורדו טד בויל לנבחרת הנוער של ארצות הברית לגביע העולם בכדורסל עד גיל 19, והעמיד ממוצעים של 7.9 נקודות, 3.6 ריבאונדים ו-1.1 אסיסטים למשחק.
אחיו הגדול של קודי, ג'יילן ויליאמס, משחק באוקלהומה סיטי ת'אנדר מליגת ה-NBA.
קודי טהיון לי הוא זמר-יוצר ופסנתרן אמריקאי.
בגיל 22 התפרסם כשניצח בעונה ה-14 של America's Got Talent.
לי נולד לאב קוריאני ולאם אינדונזית-אמריקאית עם היפופלזיה של עצב הראייה, דבר שגרם לו לעיוורון.
בנוסף, הוא אובחן עם אוטיזם ועם מחלת אדיסון בגיל צעיר.
לי נחשב לסוואנט מוזיקלי, אדם הסובל מהפרעת התפתחות אך מציג יכולות וכישרונות יוצאי דופן.
ב-28 במאי 2019, לי השתתף באודישן לעונה ה-14 של America's Got Talent.
הוא ביצע את "A Song for You" של ליאון ראסל.
לי קיבל מחיאות כפיים סוערות מכל ארבעת השופטים ומהקהל.
בסוף האודישן שלו, גבריאל יוניון לחצה על זמזם הזהב, ושלחה אותו ישר לשלב ההופעות החיות של התוכנית.
ברבע הגמר ביצע את "Bridge over Troubled Water" של סיימון וגרפונקל, ועלה לחצי הגמר.
בחצי הגמר ביצע את "You Are the Reason" של קאלום סקוט.
במהלך הכרזת התוצאות, הוא הוכרז כאחד מעשרת הפיינליסטים לעונה.
בגמר הוא ביצע את "Lost Without You" של פרייה רידינגס.
בגמר ששודר ב-18 בספטמבר 2019, ביצע שוב את "You Are the Reason" עם האורחת המיוחדת ליאונה לואיס.
בסוף התוכנית הוכרז לי כמנצח העונה ה-14, לאחר שקיבל את מרב ההצבעות מהקהל.
הוא האוטיסט הראשון שזכה בתוכנית.
ביולי 2022, סיימון קאוול, אחד משופטי התוכנית, דירג את 15 רגעי זמזם הזהב האהובים עליו בתולדות התוכנית, והציב את לי במקום השלישי.
באוגוסט 2022, לי ביצע דואט של "Don't Stop Believin'" עם טדי סווימס יחד עם הגיטריסט ניל שון, מייסד להקת Journey, במהלך פרק בתוכנית America's Got Talent.
בינואר 2023, לי וקולין היי הוציאו את השיר "Hello World".
השיר הוא המקורי השני של לי, לפניו הראשון שלו, "Miracle".
הוא קיבל יותר קולות מאשר זוכה העונה ה-15 ברנדון ליק והקומיקאי ג'וש בלו, מה שאפשר לו לעלות לגמר התוכנית לפניהם.
בגמר הוא סיים מחוץ לחמישייה הראשונה.
בתחילה היה בקבוצתו של השופט סיימון קאוול.
עם זאת, במהלך פרק חצי הגמר, לי קיבל את זמזם הזהב של השופט האווי מנדל, מה שגרם לו לעבור לקבוצה של מנדל ושלח אותו ישירות לגמר.
למרות זאת, הוא לא סיים בחמישייה הראשונה של התחרות.
מאז 3 בינואר 2024, לי עומד בראש המופע של America's Got Talent: Superstars Live בתיאטרון לוקסור שבלאס וגאס.
ההופעתו האחרונה הייתה ב-11 במאי 2024.
בגאומטריית המישור קודקוד הוא נקודה משותפת לשני קצות קטעים או קרניים היוצרים זווית ביניהם.
מספר קודקודי המצולע שווה למספר הצלעות, ושמו נקבע, בדרך כלל, לפי מספר זה.
כך, במשולש שלושה קודקודים, במרובע ארבעה קודקודים, וכן הלאה.
בפאונים הקודקוד הוא הנקודה שבה נפגשים מקצועות הפאון.
בכל קודקוד נפגשים לפחות שלושה מקצועות ושלוש פאות.
כיוון שבפאונים יש לפחות שלוש זוויות בכל קודקוד (כל זוג מקצועות לוכד זווית), מסמנים כל זווית באמצעות שלושת הקודקודים היוצרים לפי סדרם, כשהקודקוד של המפגש עצמו באמצע.
בחרוט הקודקוד הוא נקודת המפגש של כל הקווים היוצרים של החרוט.
בעולם המשפט, קודיפיקציה, הוא תהליך יצירתו של קודקס, כלומר כינוס ואיסוף של חוקים קיימים, עריכתם והתאמתם לזמן ולמצב הנוכחי, או יצירה של מערכת חוקים בתחום מסוים.
המשנה, שהיא הקובץ הראשון בתורה שבעל-פה, למעשה הייתה ניסיון הקודיפיקציה הראשון ביהדות.
המשנה מכנסת את החוקים הניתנים בתורה שבכתב, את המישור שעבר במסורת שבעל פה, וכן את הפרשנויות והפסיקות של החכמים עד כתיבתה.
קובץ זה הוא חותם- כל קודקס שבה אחרי המשנה התבסס עליה ולא חלק עליה; והוא מקיף- היא כוללת את כל תחומי המשפט וההלכה ביהדות ומארגנת אותם על פי נושאים.
שהוסיף על המשנה מישור אף יותר רחב ומקיף של פסיקות, דיונים והלכות, משולבים יחד עם סיפורי אגדה ותכנים אחרים.
היהדות שאחרי התלמוד למדה בעיקר בו, ופסקה הלכה ממנו.
אבל אורכו של החיבור, שפתו הסבוכה והקצרנית, והארגון הלא-ליניארי של הטקסט, הופכים אותו לקשה ביותר לשימוש כספר יעץ.
בתקופת הגאונים, (המאה ה-10) רס"ג הוא הראשון שניסה למסד את ההלכה בתקופתו בחיבור מסודר, אך ספר כלל המצוות שלו לא השתמר בקהילות ישראל.
ממשיכו היה הרמב"ם, במאה ה-12, שקיבץ בצורה מסודרת ותמציתית יחסית את כל ההלכה הרלוונטית לימיו, ואת זאת שאינה רלוונטית, בספר משנה תורה.
הוא היה הכותב הרבני הראשון שהקודקס שלו התקבל בצורה רחבה.
אחריו נודע רבי יוסף קארו שביצע במאה ה-16 קודיפיקציה יעילה בחיבורו הבית יוסף, שליקט ותיאם את הגישות השונות בהלכה.
את החיבור הזה קיצר לספר השולחן ערוך, שמהווה הלכה למעשה מקור עיקרי לפסיקת הלכה בימינו.
בצרפת היו נהוגות שיטות משפט שונות: קנוני, רומי, מנהגי, מקומי.
זהו מעבר למשהו לאומי, המשקף מגמה כללית בכל אירופה.
עידן חדש מבחינה פוליטית, המהפכה הצרפתית.
הקודקס נחקק ב-1804, השפעתו ניכרת עד היום.
קודקס נפוליאון - נפוליאון נתן את הדחיפה לסיום הקודיפיקציה, ותכונות הקודקס מושפעות מהתערבותו.
קוד נפוליאון מנוסח בפשטות (בעיקר עקב השפעה גדולה של מונטסקיה).
הקודקס מופנה לעם ואינו מורכב.
הוראות יסודיות בו לא השתנו עד היום, ומהווים את עמוד השדרה של החיים הציבוריים.
המשפט הפרטי בגרמניה: רקע היסטורי
גרמניה הייתה מורכבת משיטות משפט שונות בגלל חלוקתה למדינות קטנות ונסיכויות.
כמו כן בגרמניה למדו ופסקו על פי המשפט הרומי של יוסטיניאנוס.
עבודות הכנה לקודקס האזרחי הגרמני התבססו על גרסה מודרנית של ה–Degista.
אף על פי שיטות המשפט השונות המכנה המשותף היה המשפט הרומי והשפה הגרמנית.
במאה ה-19 מתפתח בגרמניה פולמוס, בין התומכים בקודיפיקציה, לבין המתנגדים.
נקודת המוצא הייתה שריבוי שיטות אינו רצוי.
מתחילים להישמע קולות, הקוראים לחקיקתו של קודקס אזרחי אחיד לגרמניה.
המתנגדים טענו כי רעיון הקודקס הוא נוכרי (צרפתי).
ראשי המזוהים עם הוויכוח הם סביגני (Savigny) וטיבו (Thibaut).
סביגני שייך לאסכולה ההיסטורית של המשפט.
סביגני טען שהמשפט מתקדם באופן טבעי ואין לכפות עליו מודלים זרים.
לכל עם תרבות משלו ולכן משפט משלו.
ייתכן שהקודקס יתפתח עם הזמן בצורה טבעית.
סביגני התנגד גם לקודקס הצרפתי.
טיבו דגל ברעיון הקודיפיקציה, כפטריוט שלחם נגד הצרפתים לא חש בנחיתות למולם.
ולא רצה לאמץ את הקודקס הצרפתי במדויק.
הוא סבר כי השיטה הגרמנית הקיימת היא שיטה מסורבלת ובלתי אחידה.
לאחר ניצחונו של טיבו, החלו בשנות ה–80 של המאה ה–19 את העבודה.
הקודקס הגרמני הוכן על ידי פרופסורים השייכים לאסכולת הפנדקטיסטיקה, אסכולה שהתפתחה במאה ה–19, והתבססה על טקסטים רומאים, אך לא הסתפקה בכתוב, אלא ניתחה אותם ופירשה אותם על פי המקובל לתקופה.
המושגים שלהם מדעיים, תוך הגעה לרמת הפשטה גבוהה, היוצרים שיטה סיסטמאתית והומוגנית ככל האפשר.
הפרופסור החשוב ביניהם הוא ווינדשהייד (Windscheid) והוא יצר את הטיוטות לקודקס הגרמני שנכנס לתוקף ב-1 בינואר 1900.
ה-BGB הוא הקודקס הגרמני, נכתב על ידי פרופסורים, והיה מורכב ביותר.
הוא מחולק לחמישה ספרים: חלק כללי, חיובים, חוזים, קניין, משפחה, ירושה.
החלק הכללי מגדיר את כל מושגי היסוד לשאר החלקים.
ביקורת: ספק אם יש צורך ליצור מסגרת כללית לכל דבר.
התפתחות המשפט היווני – תקופות (הלניסטית, רומית, ביזנטית, מוסלמית)
ניתן לחלק את ההתפתחות של המשפט היווני לחמש תקופות:
תקופה קלאסית: תקופת הפוליס: השפעה עקיפה על המשפט הרומי, והשפעה רעיונית של הפילוסופיה.
תקופת המשפט הרומי: מיזוג של המשפט הרומי אל המשפט היווני, בעיקר מחלקה המזרחי של האימפריה.
התקופה הביזנטית: הצטמצמות של מערכת המשפט.
תקופת הכיבוש העות'מאני: השלטון לא כופה על היוונים את המשפט המוסלמי, ולכן אין התמזגות.
יוון העצמאית: חיפוש אחר משפט לאומי, ביטול המשפט העות'מאני, רצון ליצור קודיפיקציה, כאשר בתקופת הביניים השתמשו במשפט הקודם של הקיסרים הנוצרים.
השלב הראשון בעידן המודרני הוא הסתמכות על ה – Hexabiblos, שהיה אסופה של שישה ספרים, שנכתב במאה ה–14, ומבוסס על ה-Corpus Iuris.
מעורבות גרמנית בשלטון גרמה לכך שאופן הפירוש היה לפי המשפט הגרמני, לפי מודל ה – BGB, רק ברור יותר, עממי יותר, ופחות טכני.
בית המשפט העליון ומועצת המדינה
מועצת המדינה דנה בערעורים מנהליים, בית המשפט העליון דן בעניינים אזרחיים ופליליים.
ביוון יש מודל ייחודי באירופה למצב ובו יש מחלוקת בין מה שנקבע בבית המשפט העליון רגיל ובין מה שנקבע במועצת המדינה, והוא, כינוס כללי – מורכב ביה"ד מיוחד הכולל שופטים משני בתי הדין, המיישבים את הסתירה.
הפתרון המקובל באירופה הוא ביה"ד לחוקה (פתרון האופייני לשיטות המשפט הקונטיננטלי להבדיל משיטות המשפט המקובל).
תקופה ראשונה – בין 476 עד המאה ה–11 – ימי הביניים הראשונים: משפט מנהגי, קנוני.
מהמאה ה–11 – התחדשות המשפט הרומי – אוניברסיטת בולוניה – משפט רומי + משפט קנוני+ משפט משותף.
במאה ה–16 מתחיל ה–ius commune לאבד מחשיבותו והמשפט הלאומי עולה.
סוף המאה ה – 18 תחילת ה – 19 – תחילת הכיבוש הצרפתית – נפוליאון מכניס את השפעת הקודיפיקציה, ומתחיל תהליך של איחוד איטליה, פוליטית ומשפטית.
1861 – עצמאות איטליה: חיבור הקודקס האיטלקי הראשון, הדומה לצרפתי.
הקודקס האיטלקי הראשון, מדגיש את הפנדקטיסטיקה, ואת הגישה הצרפתית (כאשר ההשפעה הגרמנית גוברת).
הקודקס המודרני משלב את הצרפתי והגרמני (הרמוניזציה), הוכן על ידי בניטו מוסוליני, אך ללא מרכיבים פשיסטים.
עם הקמתה של מדינת ישראל ירשה המדינה את המשפט של המנדט הבריטי ואף את המג'לה, תרומת השלטון העות'מאני.
בתחומים מסוימים, כגון משפט העבודה, הייתה זו ירושה דלה, שחייבה תהליך של קודיפיקציה ליצירת חקיקה יש מאין.
בתחומים אחרים, כגון דיני העונשין נתנו השליטים הקודמים בסיס רחב וטוב, אך גם תחומים אלה עברו תהליך של המרת חוקים אלה בחקיקה ישראלית מקורית.
אחת מתוצאותיו של תהליך זה הוא ביטול המג'לה בשנת 1984 (58 שנה לאחר שבוטלה בטורקיה עצמה).
בשנת 1968 החלו צעדים ליצירת קודקס של הדין האזרחי, ברוח הקודיפיקציה הקונטיננטלית.
למיזם הצטרפו אנשי אקדמיה רבים שיצרו לבסוף את הצעת חוק דיני ממונות, אך חקיקה זו נותרה עד היום בשלב מקדמי ורחוקה מהשלמה.
קוֹדֶקְס, כינוי לספרים שנכתבו שלא בתבנית מגילה אלא בתבנית דפים הבאים על דפים, בדומה לספר הנהוג בימינו.
הכינוי כולל את כל סוגי המצעים לספרים: עור וגוויל, קלף ופפירוס.
מקור השם בלטינית: Caudex - ספר או קובץ.
משמעותו המקורית של המונח הלטיני היא "גזע עץ", בגלל לוחות העץ ששימשו לכתיבה; בערבית כונה מִצְחָף, מילה שהתקבלה גם בעברית.